钦定古今图书集成/明伦汇编/闺媛典/第024卷 > 陈宴妻丘氏
## 钦定古今图书集成/明伦汇编/闺媛典/第024卷 > 陈宴妻丘氏

按《宁德县志》：“丘氏，榕轩陈宴妻。性慈孝，姑尝病笃，丘
刺血写经，以祈庇佑，姑果感梦而愈。平生轻财好义，
每给食以施囚徒。初，建寇叶侬以犯私盐系尉司日
久，稔知丘之贤孝。建炎间，侬寇县境，戒其徒曰：‘勿惊
动孝妇丘氏，勿焚荡其家产，勿诛戮其亲属’。古田杉
洋有避寇者，闻之，奔依丘以居，赖以全活。县西一带”，
免罹兵火者，皆丘之庇。其后孙言应、元应俱登科，以
为丘氏贤孝之报。